**KALLËZIM PENAL**

**DREJTUAR : Prokurorisë së Posaçme pjesë e Strukturës së Posaçme kundër Korrupsionit dhe Krimit të Organizuar, me inicialet SPAK.**

**PËR DIJENI: Z. Arben Kraja me cilësinë e Kryetarit të SPAK.**

**KUNDËR: - Elva Margariti me funksion Ministre e Kulturës;**

**- Katër punonjësit e policisë Illyrian Guard sh.a (të paidentifikuar prej nesh), të cilët ishin në shërbim më datë 28.07.2021 ora 10.00;**

**- Çdo person i pa identifikuar më sipër që me veprimet apo mosveprimet e veta, rezulton pas hetimit Tuaj që ka përgjegjësi ligjore penale në lidhje me mbylljen e dyerve të institucionit shtetëror Ministria e Kulturës dhe mos lejimin e Aleancës për Mbrojtjen e Teatrit të depozitojë një kërkesë për ekzekutimin e vendimit Nr.29 datë 02.07.2021 të Gjykatës Kushtetuese.**

**OBJEKTI: - Fillimin e ndjekjes penale për Elva Margariti, me funksion Ministre e Kulturës, për kryerjen e veprave penale të “Shpërdorimi i detyrës”, parashikuar nga neni 248 i Kodit Penal, “Korrupsioni pasiv i personave qe ushtrojnë funksione publike” parashikuar nga neni 259 i Kodit Penal, “Pengime për ekzekutimin e vendimeve të gjykatës”, parashikuar nga neni 320 i Kodit Penal, dhe “Mosekzekutimi pa shkaqe të përligjura i vendimit të gjykatës”, parashikuar nga neni 320 gërma “a” e Kodit Penal, kryer në bashkëpunim parashikuar nga neni 25 i Kodit Penal;**

**- Fillimin e ndjekjes penale për katër punonjësit e policisë Illyrian Guard sh.a (të paidentifikuar prej nesh), të cilët ishin në shërbim më datë 28.07.2021 ora 10.00 për kryerjen e veprës penale të “Shpërdorimi i detyrës”, parashikuar nga neni 248 i Kodit Penal;**

**- Fillimin e ndjekjes penale për Çdo person i pa identifikuar më sipër që me veprimet apo mosveprimet e veta, rezulton pas hetimit Tuaj që ka përgjegjësi ligjore penale në lidhje me mbylljen e dyerve të institucionit shtetëror Ministria e Kulturës dhe mos lejimin e Aleancës për Mbrojtjen e Teatrit të depozitojë një kërkesë për ekzekutimin e vendimit Nr.29 datë 02.07.2021 të Gjykatës Kushtetuese, për kryerjen e veprës penale të “Shpërdorimi i detyrës”, parashikuar nga neni 248 i Kodit Penal;**

**BAZA LIGJORE: Ligji Nr.95/2019 “Për organizimin dhe funsionimin e institucioneve për të luftuar korrupsionin dhe krimin e organizuar”, Nenet 75/a, 280 dhe 283 e vijues të Kodit të Procedures Penale, nenet 25, 248, 259, 320 dhe 320/a të Kodit Penal.**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Të Nderuar Prokurorë të Prokurorisë së Posaçme***,

***I Nderuar z. Kraja,***

Ne kallëzuesit si pjesë e Aleancës për Mbrojtjen e Teatrit, mëgjithëse jemi të keqardhur për rezultatet e deritanishme të SPAK në lidhje me 8 kallëzimet tona lidhur direkt me çëshjen e Teatrit si dhe me 4 kallëzime të tjera të lidhura indirekt me këtë çështje, vazhdojmë të besojmë te Reforma në Drejtësi dhe se vetëm zbatimi i ligjit do ta çojë drejt përsosjes shoqërinë tonë, po Ju drejtohemi sot me një kallëzim të ri.

Me shpresën se “Ligji është një dhe i barabartë për të gjithë”, po Ju bëjmë me dije se pranë Gjykatës Kushtëtuese, është zhvilluar konflikti kushtetues me palë ndërgjygjëse:

**KËRKUES: PRESIDENTI I REPUBLIKËS.**

**PALË TË INTERESUARA: KUVENDI I SHQIPËRISË;**

**KËSHILLI I MINISTRAVE;**

**MINISTRIA E KULTURËS;**

**MINISTRIA E FINANCAVE DHE**

**EKONOMISË;**

**BASHKIA E TIRANËS.**

**PALE E TRETË: ALEANCA PËR MBROJTJEN E TEATRIT.**

**OBJEKTI: -** **Shfuqizimin si të papajtueshëm me Kushtetutën, si dhe me Marrëveshjet Ndërkombëtare, të ligjit Nr.37/2018 “**Për përcaktimin e procedurës së veçantë për vlerësimin, negocimin dhe lidhjen e kontratës me objekt “Projektimi dhe realizimi i projektit urban dhe godinës së re të Teatrit Kombëtar”;

- **Shfuqizimin e Vendimit Nr.377, datë 8.5.2020 të Këshillit të Ministrave** “*Për kalimin në pronësi të Bashkisë Tiranë, të pasurisë nr.1/241, me emërtimin “Teatri Kombëtar”, në zonën kadastrale 8150, Tiranë*”, si të papajtueshëm me Kushtetutën dhe me Marrëveshjet Ndërkombëtare;

**- Pezullimin e zbatimit të ligjit Nr.37/2018** “Për përcaktimin e procedurës së veçantë për vlerësimin, negocimin dhe lidhjen e kontratës’ me objekt ‘Projektimi dhe realizimi i projektit urban dhe godinës së re të Teatrit Kombëtar”;

**- Pezullimi e zbatimit të Vendimit Nr.377, datë 8.5.2020** të Këshillit të Ministrave “Për kalimin në pronësi të Bashkisë Tiranë, të pasurisë nr.1/241, me emërtimin ‘Teatri Kombëtar’, në zonën kadastrale 8150, Tiranë”, **dhe qëllimit të përcaktuar në këtë akt,** derisa vendimi përfundimtar i Gjykatës Kushtetuese, të hyjë në fuqi;

***-* Shfuqizimin të Vendimit Nr.50, datë 14.05.2020 të Këshillit Bashkiak, Bashkia Tiranë,** “Për miratimin e shembjes së godinës të “Teatrit Kombëtar”, në pronësi të Bashkisë Tiranë, bazuar në Akt- Ekspertizën e hartuar nga Instituti i Ndërtimit “Mbi vlerësimin e Godinës së Tetatrit Kombëtar””, **si të papajtueshëm me Kushtetutën dhe me Marrëveshjet Ndërkombëtare.**

***-* Pezullimin e zbatimit të Vendimit Nr.50, datë 14.05.2020**, **të Këshillit Bashkiak, Bashkia Tiranë,** “Për miratimin e shembjes së godinës të “Teatrit Kombëtar”, në pronësi të Bashkisë Tiranë, bazuar në Akt- Ekspertizën e hartuar nga Instituti i Ndërtimit “Mbi vlerësimin e Godinës së Tetatrit Kombëtar””, **dhe qëllimit të përcaktuar në këtë akt, derisa vendimi përfundimtar i Gjykatës Kushtetuese mbi këtë çështje të hyjë në fuqi.**

**- Pezullimin e zbatimit** **të çdo akti apo veprimi të çdo autoriteti publik që buron prej ligjit nr.37/2018, VKM-s**ë **nr. 377/2020, VKB-së nr. 50, datë 15.5.2020,** derisa vendimi përfundimtar i Gjykatës Kushtetuese mbi këtë çështje **të hyjë në fuqi.”**

Sipas vendimit të Gjykatës Kushtetuese Nr.29 datë 02.07.2021, me shumicë votash është vendosur:

**“- Shfuqizimin e Ligjit Nr.37/2018 “Për përcaktimin e procedurës së veçantë për vlerësimin, negocimin dhe lidhjen e kontratës me objekt “Projektimi dhe realizimi i projektit urban dhe godinës së re të “Teatrit Kombëtar”, si të papajtueshëm me Kushtetutën e Republikës së Shqipërisë.**

**- Shfuqizimin e vendimit Nr.377, datë 08.05.2020 të Këshillit të Ministrave “Për kalimin në pronësi të Bashkisë Tiranë, të pasurisë Nr.1/241, me emërtimin “Teatri Kombëtar”, në zonën kadastrale 8150, Tiranë”, si i papajtueshëm me Kushtetutën e Republikës së Shqipërisë.”.**

Referuar dispozitivit të këtij dispozitivi, ky vendim hyn në fuqi në datën e botimit në flëtoren zyrtare, datë 21.07.2021.

Shpallja antikushtetues e Ligjit Special Nr.37/2018 dhe VKM-së Nr.377/2020, ngarkon me përgjegjësi subjektet-palë të interesuara në këtë proçes, për ekzekutimin e këtij vendimi, ekzekutim i cili bëhet në referim të dispozitave ligjore që normojnë këtë fushë.

Nisur nga fakti se prona objekt transferimi sipas VKM-së Nr.377 datë 08.05.2020, ka qënë pronë e Ministrisë së Kulturës, para transferimit (pra më datë 07.05.2020), shpallja antikushtetues nga ana e Gjykatës Kushtetuese, i kthen palët në gjëndjen e mëparshme, para datës së transferimit.

Kthimi i palëve në gjëndjen e mëparshme është detyrim ligjor së pari për Ministrinë e Kulturës, me cilësinë e pronares së Teatrit Kombëtar më datë 07.05.2020 (para transferimit), por edhe i subjekteve të tjera të cilat ishin palë të interesuara në këtë proces dhe që me veprimet apo mosveprimet e tyre, i kanë shkaktuar Buxhetit të Shtetit një dëm të konsiderueshëm material dhe publikut një dëm të pallogaritshëm moral në aspekt të Ttrashëgimisë Kulturore dhe Identitetit Kombëtar.

Nga ana tjetër, Ministrja e Kulturës Margariti, nisur nga fakti se ka bërë propozimin antikushtetues për transferimin e pronës, **pasurisë Nr.1/241, me emërtimin “Teatri Kombëtar”, në zonën kadastrale 8150, Tiranë,** nga Ministria e Kulturës te Bashkia Tiranë, ngarkohet me përgjegjësi direkte për zbatimin e Vendimit Nr.29 datë 02.07.02021 si dhe, çdo pengesë me dashje apo me mosveprime, do të ngarkojë me përgjegjësi të renda, penale dhe civile në aspektin personal (përpos kallëzimit që kemi bërë ndaj ministres Margariti më 3 korrik 2020 në SPAK).

Në këto kushte, ne e vlerësuam të domosdoshme dhe urgjente t`i kërkonim Ministrisë së Kulturës (palë e interesuar edhe në procesin kushtetues), ekzekutimin e vendimit Nr.29 datë 02.07.2021 të Gjykatës Kushtetuese.

Referuar argumentave të dhëna nga Gjykata Kushtetuese në vendimin e saj dhe të paraqitur më sipër, ne Aleanca për Mbropjtjen e Teatrit, nga ana e Ministrisë së Kulturës në kërkesën tonë kërkuam:

* Nisjen e procedurave për RIKTHIMIN e pronës, **pasuria Nr. 1/241 me emërtimin “Teatri Kombëtar”, për sipërfaqen prej 5.522,7 m2, nga Bashkia Tiranë te Ministria e Kulturës;**
* Marjen në dorëzim nga ana e Ministrisë së Kulturës të pronës, **pasuria Nr. 1/241 me emërtimin “Teatri Kombëtar”, për sipërfaqen prej 5.522,7 m2,** nga Bashkia Tiranë dhe duke qënë se ka diferenca materiale:
* Nisjen e procedurave ligjore **për shpërblimin e dëmit ndaj personave përgjegjës Erion Veliaj etj., për vlerën e Godinave të Teatrit Kombëtar dhe atij Eksperimental** sipas inventarëve kontabël që disponohen nga ana e drejtorisë së Teatrit Kombëtar dhe Eksperimental ashtu edhe të Ministrisë së Kulturës;
* Nisjen e procedurave ligjore **për shpërblimin e dëmit ndaj personave përgjegjës Erion Veliaj etj., për vlerën e garderobës, arkivës, rekuizitave dhe skenografive të Teatrit Kombëtar dhe atij Eksperimental** sipas inventarëve kontabël që disponohen nga ana e drejtorisë së Teatrit Kombëtar dhe Eksperimental ashtu edhe të Ministrisë së Kulturës;
* Nisjen e procedurave ligjore duke i kërkuar dhe detyruar Agjensinë Shtetërore të Kadastrës **për të kryer transkiptimet e nevojshme në lidhje me rregjistrimin e pronës** **pasuria Nr. 1/241 me emërtimin “Teatri Kombëtar”, për sipërfaqen prej 5.522,7 m2,** në emër të Ministrisë së Kulturës, duke bërë edhe korigjimin në lidhje me sipërfaqen e Godinës së Teatrit Eksperimental e cila është prishur pa qënë e rregjistruar në ASHK si pronë e Bashkisë Tiranë;
* Nisjen e procedurave ligjore duke i kërkuar dhe detyruar Këshillin e Ministrave dhe Ministrinë e Ekonomisë dhe Financave, **për të anulluar fondin e aprovuar nga Buxheti i Shtetit për vitin 2021 sipas Aktit Normativ Nr.22 datë 22.06.2021, në lidhje me fondin për fillimin e punimeve për ndërtimin e Teatrit të Ri;**
* Nisjen e procedurave ligjore duke i kërkuar dhe detyruar Këshillin Kombëtar të Territorit **anullimin e lejes së ndërtimit dalë mbi një projekt korruptiv si ai i Biarke Ingels, pa garë dhe në shkelje të gjithë dispozitave ligjore për zhvillimin e tenderave** (fakt për të cilin kemi disponuar me një kallëzim penal pranë SPAK më datë 13.07.2020);
* Nisjen e procedurave ligjore duke i kërkuar dhe detyruar Këshillin e Ministrave për **RINDËRTIMIN e TEATRIT KOMBËTAR**, në zonën që i korespondon pronës **pasuria Nr. 1/241 me emërtimin “Teatri Kombëtar”, për sipërfaqen prej 5.522,7 m2, sipas argumentimeve të Gjykatës Kushtetuese në Vendimin Nr.29 datë 02.07.2021, lidhur me vlerat e trashëgimisë kulturore dhe të identittetit kombëtar si dhe referuar rekomandimeve të Kontrollit të Lartë të Shtetit, në të njëjtin stil dhe pamje arkitektonike që ka pasur, me të njëjtat volume dhe me të njëjtin projekt**.

Në datën 28.07.2021, Aleanca për Mbrojtjen e Teatrit u paraqit para Institucionit të Ministrisë së Kulturës për të depozituar këtë kërkesë, fatmirësisht në prani të medias njoftuar më parë prej nësh.

Ndryshë nga qasja jonë shumë korrekte gjatë gjithë periudhës së protestës 3 vjet e 6 muaj, në respektim të institucionve shtetërore, u ndeshëm me një dhunë verbale nga ana e policisë Illyrian Guard sh.a (nën varësinë e Ministrisë së Brëndshme), e cila jo vetëm që mbylli dyert e jashtme të institucionit me zinxhir dhe me dry (mund të dallohet lehtësisht nga pamjet filmike të shfaqura në media të ndryshme dhe, të cilat jemi të gatshë t`jua vëmë në dispozicion sapo të na thërrisni për të na marë dëshmitë, sesi mbyllet dera sapo ne afrohemi pranë saj), por me një arrogancë jashtë çdo etike, nuk pranonin që dy nga përfaqësuesit tanë të futeshin në dikaster dhe të depozitonin kërksën (kujtojmë se në të gjitha kallëzimet që kemi depozituar në SPAK vetëm 2 përfaqësues nga ne janë futur brënda ambienteve të institucionit).

Megjithë përpjekjen tonë për mbi 40 minuta, jo vëtem që dera nuk u hap, por asnjë punonjës i Ministrisë, ndryshe nga sa na u tha nga punonjësit e policisë nuk doli për të na dhënë shpjegimet e nevojshme se pse refuzonin të depozitonim këtë kërkesë.

Vazhduam të kërkojmë në prani të medias të hapej dera dhe të futeshin dy përfaqësues ose të dilte një përfaqësues nga Ministria por pa rezultat.

Në këtë kuadër, këtë veprim të Ministres Margariti në shkelje të dispozitave ligjore e konsiderojmë konsumim të veprës penale të “Shpërdorim detyre”, parashikuar nga neni 248 i Kodit Penal i cili sanksionon se:

*“Kryerja ose moskryerja me dashje e veprimeve a e mosveprimeve në kundërshtim me ligjin, që përbën mospërmbushje të rregullt të detyrës, nga personi që ushtron funksione publike, kur i kanë sjellë atij ose personave të tjerë përfitime materiale ose jomateriale të padrejta a kanë dëmtuar interesat e ligjshëm të shtetit, të shtetasve dhe të personave të tjerë juridikë, nëse nuk* *përbën vepër tjetër penale, dënohet me burgim deri në shtatë vjet”.*

Të njëtjtin argument japim edhe për katër punonjësit e policisë së Illyrian Guard sh.a, *të cilët në shpërdorim të detyrës zbatuan një urdhër të paligjshëm* *të dhënë në telefon* (jo me shkresë zyrtare), mbylljen e portës kryesore dhe sjelljen jo etike dhe arrogante se “këtu jemi zot ne apo kjo është tavolina jonë dhe ne nuk ju lejoijmë të futeni apo të uleni” dhe një sërë shkeljesh të tjera të cilat do t`ua vëmë në dispozicion.

Nga ana tjetër, këtë sjellje të Ministres Margariti e konsiderojmë se korrupsion të pastër pas urdhrave që ka marë nga njerëz të cilët kane lidhje aferash me ndërtimin korruptiv të Teatrit të Ri dhe kësisoj argumentojmë se nga ana e saj, është konsumuar edhe vepra penale e “Korrupsioni pasiv i personave që ushtrojnë funksione publike”, parashikuar nga Neni 259 i Kodit penal i cili sanksionon se: *“Kërkimi ose marrja, drejtpërdrejt ose tërthorazi, i çdo lloj përfitimi të parregullt ose i një premtimi të tillë, për vete ose për persona të tjerë, ose pranimi i një oferte a premtimi që vjen nga përfitimi i parregullt, nga personi që ushtron funksione publike, për të kryer ose mos kryer një veprim, që lidhet me detyrën a funksionin e tij, dënohet me burgim nga dy deri në tetë vjet”.*

Sjellja arrogante e Ministres Margariti duke dhënë një urdhër të paligjshëm dhe në shpërdorim të detyrës për mbylljen e dyerve të Institucionit të Ministrisë së Kuturës, gjithashtu nga ana jonë argumentohet se me veprime konkludente, Ministrja Margariti po pengon ekzekutimin e një vendimi gjykate, veprim i cili është klasifikuar si vepër penale, e parashikuar në Nenin 320 të Kodit Penal, “Pengime për ekzekutimin e vendimeve të gjykatës”, nga ku sanksionohet se: *“Fshehja, tjetërsimi, konsumimi, dëmtimi apo shkatërrimi i sendeve për të cilat është marrë një vendim prej gjykatës, ose kryerja e veprimeve të tjera të bëra me qëllim që të mos ekzekutohet ose të pengohet ekzekutimi i vendimit gjyqësor, përbën kundërvajtje penale dhe dënohet me gjobë ose me burgim gjer në dy vjet”.*

Gjithashtu, sipas Nenit 320 gërma “a”, “Mosekzekutimi pa shkaqe të përligjura i vendimit të gjykatës” është sanksionuar se: *“Mosekzekutimi pa shkaqe të përligjura i një vendimi penal ose civil të gjykatës, nga punonjësi i ngarkuar me ekzekutimin e vendimeve, përbën kundërvajtje penale dhe dënohet me gjobë ose me burgim gjer në dy vjet. Kur kjo vepër kryhet me qëllim fitimi ose çdo interes tjetër të dhënë ose të premtuar, si dhe për të favorizuar persona që kanë interes për mosekzekutimin e vendimit, dënohet me gjobë ose me burgim gjer në tre vjet”.*

Shpallja antikushtetues i VKM-së Nr.377/2020, **bazuar në rekomandimet e bëra nga Ministrja e Kulturës Margariti**, lidhur me transferimin e pronës nga Ministria e Kulturës te Bashkia Tiranë, vërtetoi të gjitha dyshimet tona të arsyeshme dhe të gjithë akuzat e ngritura prej nesh pranë SPAK, lidhur me interesa korruptive dhe kriminale që kanë shoqëruar rekomandimet dhe transferimin e pronës.

*Të Nderuar Prokurorë të Prokurorisë së Posaçme*,

*I Nderuar z. Kraja,*

Në këto kushte, për të gjithë paraqitjen e bërë nga ne më sipër, ne argumentojmë se shtetësja Elva Margariti, nisur nga funksioni i Ministres së e Kulturës, në bashkëpunim me katër punonjës të policisë Illyrian Guard sh.a dhe persona të tjerë të paidentifikuar nga ne, kanë konsumuar veprat penale të “Shpërdorimi i detyrës”, parashikuar nga neni 248 i Kodit Penal, “Korrupsioni pasiv i personave qe ushtrojnë funksione publike” parashikuar nga neni 259 i Kodit Penal, “Pengime për ekzekutimin e vendimeve të gjykatës”, parashikuar nga neni 320 i Kodit Penal, dhe “Mosekzekutimi pa shkaqe të përligjura i vendimit të gjykatës”, parashikuar nga neni 320 gërma “a” e Kodit Penal, kryer në bashkëpunim parashikuar nga neni 25 i Kodit Penal;

Ndaj ky kallëzim apo kallëzimet e tjera pararendëse, janë rasti ideal që edhe SPAK të sprovohet në sytë e mbarë opinionit publik shqiptar dhe ndërkombëtar dhe tashmë të tregojë me vepra, se organet ligjzbatuese shqiptare do të vendosin përpara përgjegjësive çdo shkelës të ligjit, pavarësisht nëse është i veshur me pushtet dhe se Reforma në Drejtësi po funksionon.

Nga sa analizuam më sipër, rezulton përfundimisht se janë ezauruar të gjitha elementët e veprave penale që ne kemi kallëzuar nga ana e Ministres së Kulturës Elva Margariti dhe bashkëpunetorëve të saj.

Për pasojë, me anë të këtij kallëzimi që ju paraqesim, marrim përsipër të paraqesim të gjithe dokumentacionin e nevojshem që disponojme me anë të të cilit mendojme që vërtetojmë kryerjen e veprave penale nga shtetasit e kallëzuar nga ana jonë.

**PËRFUNDIMISHT**:

Të bindur dhe me besimin se Ju me hetimin e paanshëm dhe të drejtë do zbardhni të vërtetën e kësaj vepre kriminale të kallëzuar prej nesh, duke çuar përpara Gjykatës së posaçme të gjithë personat përgjegjës pavarësisht funksionit që mbajnë,

**Në mbështetje të nenit 280 e vijues të Kodit të Procedurës Penale, nga ana e Organit të Prokurorisë Posaçme SPAK,**

**KËRKOJMË:**

**- Fillimin e ndjekjes penale për Elva Margariti, me funksion Ministre e Kulturës, për kryerjen e veprave penale të “Shpërdorimi i detyrës”, parashikuar nga neni 248 i Kodit Penal, “Korrupsioni pasiv i personave qe ushtrojnë funksione publike” parashikuar nga neni 259 i Kodit Penal, “Pengime për ekzekutimin e vendimeve të gjykatës”, parashikuar nga neni 320 i Kodit Penal, dhe “Mosekzekutimi pa shkaqe të përligjura i vendimit të gjykatës”, parashikuar nga neni 320 gërma “a” e Kodit Penal, kryer në bashkëpunim parashikuar nga neni 25 i Kodit Penal;**

**- Fillimin e ndjekjes penale për katër punonjësit e policisë Illyrian Guard sh.a (të paidentifikuar prej nesh), të cilët ishin në shërbim më datë 28.07.2021 ora 10.00 për kryerjen e veprës penale të “Shpërdorimi i detyrës”, parashikuar nga neni 248 i Kodit Penal;**

**- Fillimin e ndjekjes penale për Çdo person i pa identifikuar më sipër që me veprimet apo mosveprimet e veta, rezulton pas hetimit Tuaj që ka përgjegjësi ligjore penale në lidhje me mbylljen e dyerve të institucionit shtetëror Ministria e Kulturës dhe mos lejimin e Aleancës për Mbrojtjen e Teatrit të depozitojë një kërkesë për ekzekutimin e vendimit Nr.29 datë 02.07.2021 të Gjykatës Kushtetuese, për kryerjen e veprës penale të “Shpërdorimi i detyrës”, parashikuar nga neni 248 i Kodit Penal;**

**Tiranë më datë, 30.07.2021.**

**KALLËZUES**:

1. **Edmond Budina,** ibiri i Janaq dhe Lirika, i datëlindjes 21 Mars 1952., lindur dhe banues në Tiranë, me zotësi të plotë juridike dhe për të vepruar, me nr. Personal Identiteti F20321086S me adresë: Rr.Myslym Shyri P.51, Shk 2 Ap 41.
2. **Adriana Tolka,** ebija e Apostol dhe Afori i datëlindjes 13 Qershor 1977, lindur dhe banues në Tiranë, me zotësi të plotë juridike dhe për të vepruar, me nr. Personal Identiteti H75613057O me adresë: Rr. 4 Dëshmorët, Nr 127.
3. **Neritan Liçaj,** ibiri i Zijait dhe i Ylvies, i datëlindjes 28.01.1969, lindur dhe banues në Tiranë, me zotësi të plotë juridike dhe për të vepruar, me nr. Personal Identiteti ­­­­­­­­­­­­­G90428142K me adresë: Rr. Myslym Shyri, P.6 Ap.3.
4. **Mehdi Malka,** ibiri i Bastriut dhe i Dikes, i datëlindjes 20.03.1952, lindur ne Memaliaj dhe banues në Tiranë, me zotësi të plotë juridike dhe për të vepruar, me nr. Personal Identiteti F20320047Q me vendbanim Rr: “Medar Shtylla”, Pallatet “Haëai”, Kulla 6, Tiranë.
5. **Julinda Emiri**, ebija­­­­­­­­­­­ e Kujtimit dhe e Drites, e datëlindjes 25.01.1991, lindur dhe banues në Tiranë, me zotësi të plotë juridike dhe për të vepruar, me nr. Personal Identiteti J15125052P.
6. **Robert Budina,** ibiri i Janaq dhe Lirika, i datëlindjes 19.06.1964, lindur në Korçë dhe banues në Tiranë, me zotësi të plotë juridike dhe për të vepruar, me nr. Personal Identiteti G40608123U.
7. **Adriana Kalaja,** ebija e Muharremit dhe e Fatbardhes, e datëlindjes 13 Tetor 1964, lindur dhe banues në Tiranë, me zotësi të plotë juridike dhe për të vepruar, me nr. Personal Identiteti G46013110B me adresë: Rr. Bedri Dedja, Nr 179.
8. **Astrit Seranaj**, i biri i Barjamit dhe Keze, i datëlindjes 16.08.1972 , lindur ne Fier dhe banues në Tiranë, me zotësi të plotë juridike dhe për të vepruar, me nr. Personal Identiteti H20816052D me adresë: Rr.Don Bosko, P. Adaro, Ap.1.
9. **Fran Ndoj ,** ibiri Gjergjit dhe i Dilës, i datëlindjes 02.06.1968, lindur ne Rreshen dhe banues në Tiranë, me zotësi të plotë juridike dhe për të vepruar, me nr. Personal Identiteti ­­­­­­­­­­­­­G80602070Z.
10. **Saimir Dervishi,** ibiri Aliut dhe i Qanies, i datëlindjes 02.021968, lindur dhe banues në Tiranë, me zotësi të plotë juridike dhe për të vepruar, me nr. Personal Identiteti ­­­­­­­­­­­­­G80202184J me adresë: Rr.Myslym Shyri, P.47, Sh.1, Ap.13.
11. **Gentiana Maçi**, ebija­­­­­­­­­­­ e Sulejmanit dhe e Nailes, e datëlindjes 11.02.1982, lindur dhe banuee në Tiranë , me zotësi të plotë juridike dhe për të vepruar, me nr. Personal Identiteti I25211081H me adresë: Rr. “Ferrit Xhajko”, P.27, Ap.4.
12. **Gentjan Hasani,** ibiri Lavdosh dhe i Qanies, i datëlindjes 08.04.1973, lindur dhe banues në Tiranë, me zotësi të plotë juridike dhe për të vepruar, me nr. Personal Identiteti H30408090K me vendbanim Tiranë.
13. **Aleksandër Gjonaj,** ibiri i Gjonit dhe i Luçisë, i datëlindjes 06.02.1949, lindur dhe banues në Tiranë, me zotësi të plotë juridike dhe për të vepruar, me nr. Personal Identiteti E90206088I me vendbanim Rruga “Brigada VIII”, Nd.19, H.3, Ap.24, Tiranë.

1. **Pranvera Skuqi**, ebija­­­­­­­­­­­ e Alushit dhe e Bedries, e datëlindjes 17.02.1957, lindur dhe banuese në Tiranë , me zotësi të plotë juridike dhe për të vepruar, me nr. Personal Identiteti F75217085C me adresë: Rr. “Prokop Myzeqari”, P.30/3, Ap.15, Tiranë.
2. **Syrja Xhani,** ibiri i Hysenit dhe Shyqyries, i datëlindjes 10.07.1954, lindur dhe banues në Tiranë, me zotësi të plotë juridike dhe për të vepruar, me nr. Personal Identiteti F40710210M me vendbanim Tiranë.
3. **Liljana Xhabafti,** ebija­­­­­­­­­­­ e Seitit dhe e Begliess, e datëlindjes 10.03.1953, lindur dhe banuese në Tiranë , me zotësi të plotë juridike dhe për të vepruar, me nr. Personal Identiteti F35310080S me adresë: Rruga Dibrës, Nr.94/1, Tiranë.
4. **Fatos Paçrami,** ibiri i Skenderit dhe i Melihasë, i datëlindjes 11.04.1955, lindur dhe banues në Tiranë, me zotësi të plotë juridike dhe për të vepruar, me nr. Personal Identiteti F40411042G me vendbanim Lagja “Saraçve”, Nr.176 Tiranë.
5. **Bashkim Bejleri,** ibiri i Dervishit dhe i Bukurijes, i datëlindjes 01.10.1946, lindur dhe banues në Tiranë, me zotësi të plotë juridike dhe për të vepruar, me nr. Personal Identiteti E61001099R me vendbanim Bulevardi “Zogu i Pare”, P.32, Sh.3, Ap.31 Tiranë.
6. **Donald Martini,** ibiri Osmanit dhe i Sanijes, i datëlindjes 17.08.1968, lindur në Tiranë, me zotësi të plotë juridike dhe për të vepruar, me nr. Personal Identiteti G80817042G me vendbanim rruga “Ali Demi” Nr.187 Tiranë.
7. **Arjeta Bega,** ebija­­­­­­­­­­­ e Ismaiit dhe e Fatimes, e datëlindjes 27.07.1954, lindur dhe banuese në Tiranë , me zotësi të plotë juridike dhe për të vepruar, me nr. Personal Identiteti F457227073S me adresë: Rruga Thanas Ziko, Pallati Nr.65/1, Shk.1, Ap.10, Tiranë.
8. **Pandi Nasho,** ibiri i Thanasit dhe i Ollgës, i datëlindjes 02.11.1958, lindur dhe banues në Tiranë, me zotësi të plotë juridike dhe për të vepruar, me nr. Personal Identiteti F81102080P me vendbanim Rr: “Petro Nini Luarasi”, P.10/1 Ap.16 Tiranë.
9. **Luan Kurti,** ibiri i Mynyr dhe i Irfames, datëlindjes 17.02.1949, lindur dhe banuese në Tiranë , me zotësi të plotë juridike dhe për të vepruar, me nr. Personal Identiteti E90217071A me adresë: Rruga Ferit Xhajko, Nr.11, Ap.10, Tiranë.